CELEX: 62005CA0064
Language: fi
Date: 2007-12-18 00:00:00
Title: Asia C-64/05 P: Yhteisöjen tuomioistuimen tuomio (suuri jaosto) 18.12.2007 — Ruotsin kuningaskunta v. IFAW Internationaler Tierschutz-Fonds gGmbH, aiemmin Internationaler Tierschutz-Fonds (IFAW) GmbH, Tanskan kuningaskunta, Alankomaiden kuningaskunta, Ison-Britannian ja Pohjois-Irlannin yhdistynyt kuningaskunta ja Euroopan yhteisöjen komissio (Muutoksenhaku — Asetus (EY) N:o 1049/2001 — Yleisön oikeus tutustua toimielinten asiakirjoihin — Jäsenvaltiolta saadut asiakirjat — Kyseisen jäsenvaltion vastalause näiden asiakirjojen luovuttamiselle — Mainitun asetuksen 4 artiklan 5 kohdan ulottuvuus)

23.2.2008   
            
            
               FI
            
            
               Euroopan unionin virallinen lehti
            
            
               C 51/4
            
         Yhteisöjen tuomioistuimen tuomio (suuri jaosto) 18.12.2007 — Ruotsin kuningaskunta v. IFAW Internationaler Tierschutz-Fonds gGmbH, aiemmin Internationaler Tierschutz-Fonds (IFAW) GmbH, Tanskan kuningaskunta, Alankomaiden kuningaskunta, Ison-Britannian ja Pohjois-Irlannin yhdistynyt kuningaskunta ja Euroopan yhteisöjen komissio
   (Asia C-64/05 P) (1)
   
   (Muutoksenhaku - Asetus (EY) N:o 1049/2001 - Yleisön oikeus tutustua toimielinten asiakirjoihin - Jäsenvaltiolta saadut asiakirjat - Kyseisen jäsenvaltion vastalause näiden asiakirjojen luovuttamiselle - Mainitun asetuksen 4 artiklan 5 kohdan ulottuvuus)
   (2008/C 51/07)
   Oikeudenkäyntikieli: englanti
   Asianosaiset
   
      Valittaja: Ruotsin kuningaskunta (asiamies: K. Wistrand)
   
      Väliintulija, joka tukee valittajan vaatimuksia: Suomen tasavalta (asiamiehet: E. Bygglin ja A. Guimaraes-Purokoski)
   
      Valittajan vastapuolet: IFAW Internationaler Tierschutz-Fonds gGmbH, aiemmin Internationaler Tierschutz-Fonds (IFAW) GmbH (edustajat: solicitor S. Crosby ja asianajaja R. Lang), Tanskan kuningaskunta (asiamies: B. Weis Fogh), Alankomaiden kuningaskunta (asiamiehet: H. G. Sevenster, C. M. Wissels ja M. de Grave), Ison-Britannian ja Pohjois-Irlannin yhdistynyt kuningaskunta (asiamiehet: S. Nwaokolo ja V. Jackson, avustajaan barrister J. Stratford) ja Euroopan yhteisöjen komissio (asiamiehet: C. Docksey ja P. Aalto)
   
      Väliintulija, joka tukee valittajan vastapuolten vaatimuksia: Espanjan kuningaskunta (asiamiehet: I. del Cuvillo Contreras ja A. Sampol Pucurull)
   Oikeudenkäynnin kohde
   Muutoksenhaku ensimmäisen oikeusasteen tuomioistuimen (laajennettu viides jaosto) asiassa T-168/02, IFAW Internationaler Tierschutz-Fonds gGhmH v. Euroopan yhteisöjen komissio, 30.11.2004 antamaan tuomioon, jolla hylätään vaatimus komission päätöksen kumoamisesta; tällä päätöksellä evättiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) 4 artiklan 5 kohdan nojalla IFAWin vaatimus saada tutustua tiettyihin Saksan viranomaisten asiakirjoihin, joissa vedotaan välttämättömiin yleistä etua koskeviin syihin luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (EYVL L 206, s. 7) nojalla suojellun alueen uudelleen luokittelemiseksi
   Tuomiolauselma
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-168/02, IFAW Internationaler Tierschutz-Fonds vastaan komissio, 30.11.2004 antama tuomio kumotaan.
            
         
               2)
            
            
               Kumotaan 26.3.2002 tehty Euroopan yhteisöjen komission päätös, jolla evättiin IFAW Internationaler Tierschutz-Fonds gGmbH:lta oikeus tutustua tiettyihin asiakirjoihin, jotka komissio oli saanut sellaisen menettelyn yhteydessä, jonka päätteeksi tämä toimielin antoi puoltavan lausunnon teollisuushankkeen toteuttamiseksi alueella, joka oli suojeltu luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY mukaisesti.
            
         
               3)
            
            
               Euroopan yhteisöjen komissio velvoitetaan korvaamaan Ruotsin kuningaskunnalle muutoksenhakumenettelyn yhteydessä aiheutuneet oikeudenkäyntikulut ja IFAW Internationaler Tierschutz-Fonds gGmbH:lle sekä mainitussa menettelyssä että Euroopan yhteisöjen ensimmäisen oikeusasteen tuomioistuimen asiassa IFAW Internationaler Tierschutz-Fonds vastaan komissio 30.11.2004 antamaan tuomioon johtaneessa ensimmäisen oikeusasteen menettelyssä aiheutuneet oikeudenkäyntikulut.
            
         
               4)
            
            
               Tanskan kuningaskunta, Espanjan kuningaskunta, Alankomaiden kuningaskunta, Suomen tasavalta, Ison-Britannian ja Pohjois-Irlannin yhdistynyt kuningaskunta sekä Euroopan yhteisöjen komissio vastaavat muutoksenhakumenettelyssä aiheutuneista omista oikeudenkäyntikuluistaan.
            
         
               5)
            
            
               Tanskan kuningaskunta, Alankomaiden kuningaskunta, Ruotsin kuningaskunta, Ison-Britannian ja Pohjois-Irlannin yhdistynyt kuningaskunta sekä Euroopan yhteisöjen komissio vastaavat ensimmäisessä oikeusasteessa käydystä oikeudenkäynnistä aiheutuneista omista oikeudenkäyntikuluistaan.
            
         
      (1)  EUVL C 115, 14.5.2005.